CELEX: 62014TN0589
Language: da
Date: 2014-08-08 00:00:00
Title: Sag T-589/14: Sag anlagt den 8. august 2014 — Musso mod Parlamentet

6.10.2014   
            
            
               DA
            
            
               Den Europæiske Unions Tidende
            
            
               C 351/22
            
         Sag anlagt den 8. august 2014 — Musso mod Parlamentet
   (Sag T-589/14)
   2014/C 351/28
   Processprog: fransk
   
      Parter
   
   
      Sagsøger: François Musso (Ajaccio, Frankrig) (ved advokat A. Gross)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Sagen antages til påkendelse og sagsøgeren gives medhold;
            
         
               —
            
            
               Afgørelsen af 26. juni 2014 annulleres.
               
                           —
                        
                        
                           Principalt på grund af en formel mangel, idet formandens underskrift mangler.
                        
                     
                           —
                        
                        
                           Ellers for tilsidesættelse af retten til forsvar som følge af den manglende offentliggørelse af afgørelsen af 17. juli 1996, der dannede grundlag for afgørelsen af 26. juni 2014.
                        
                     
                           —
                        
                        
                           Eller for tilsidesættelse af kontradiktionsprincippet.
                        
                     
                           —
                        
                        
                           Eller for den utilstrækkelige begrundelse af afgørelsen af 26. juni 2014.
                        
                     
                           —
                        
                        
                           Eller for tilsidesættelse af princippet om overholdelse af en rimelig frist, der skadede udøvelsen af retten til forsvar.
                        
                     
                           —
                        
                        
                           Eller for tilsidesættelse af princippet om velerhvervede rettigheder
                        
                     
         
               —
            
            
               Sagsøgeren forbeholdes retten til at kunne gøre alle øvrige rettigheder, krav, anbringender og søgsmålsmuligheder gældende.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1.
            
            
               Første anbringende om at den anfægtede afgørelse af 26. juni 2014 er behæftet med en mangel, idet den ikke er blevet underskrevet af formanden for Europa-Parlamentet i henhold til Europa-Parlamentets forretningsorden.
            
         
               2.
            
            
               Andet anbringende vedrørende en tilsidesættelse af sagsøgerens ret til forsvar i det omfang afgørelsen af 17. juli 1996, der dannede grundlag for den anfægtede afgørelse af 26. juni 2014, ikke er blevet offentliggjort, hvilket er i strid med artikel 28 i statutten for Europa-Parlamentets medlemmer.
            
         
               3.
            
            
               Tredje anbringende vedrørende tilsidesættelse af kontradiktionsprincippet.
            
         
               4.
            
            
               Fjerde anbringende om utilstrækkelig begrundelse af den anfægtede afgørelse.
            
         
               5.
            
            
               Femte anbringende vedrørende en tilsidesættelse af princippet om overholdelse af en rimelig frist, idet Parlamentet ventede otte år, inden det indledte tilbagebetalingsproceduren over for sagsøgeren.
            
         
               6.
            
            
               Sjette anbringende vedrørende en tilsidesættelse af princippet om en velerhvervet rettighed i det omfang, hvor den anfægtede afgørelse skader de pensionsrettigheder, som sagsøgeren har erhvervet den 3. august 1994.